**ДОГОВОР ЗА СТРОИТЕЛСТВО**

**№……............……**

Днес, ………………..... г., в гр. ……………., между:

**1. ОБЩИНА СИМЕОНОВГРАД,** ЕИК (по БУЛСТАТ) 000903729 с административен адрес: гр. Симеоновград, пл. „Шейновски“ № 3, представлявана от Милена Георгиева Рангелова – кмет на Община Симеоновград и ………………………… – лице с правото на втори подпис, наричан за краткост в договора „**ВЪЗЛОЖИТЕЛ**”

и

**2.** ............................................................................................................. със седалище и адрес на управление:.................................................................................................................., ЕИК ................................ регистрирано ............................ в Търговския регистър към Агенция по вписванията, представлявано от....................................., наричано за краткост в договора „**ИЗПЪЛНИТЕЛ**”,

и на основание чл. 112 ЗОП и в изпълнение на Решение №...../...................г. на Кмета на община Симеоновград за определяне на изпълнител в процедура за възлагане на обществена поръчка с предмет: “Основен ремонт на обекти по следните обособени позиции“: Обособена позиция №1.„Основен ремонт на двуетажна масивна сграда и благоустрояване на УПИ XII-1108, кв.42, Симеоновград;Обособена позиция №2.“Основен ремонт на покрив кметство с.Дряново“ с уникален номер в АОП: ………………….., се сключи настоящият договор, с който страните по него се споразумяха за следното:

**I. ПРЕДМЕТ НА ДОГОВОРА**

**Чл. 1. (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши строително-монтажни работи /СМР/ съгласно инвестиционен проект, възложен с обществена поръчка с предмет: ***“Основен ремонт на обекти по следните обособени позиции“: Обособена позиция №1 „Основен ремонт на двуетажна масивна сграда и благоустрояване на УПИ XII-1108, кв.42, Симеоновград; Обособена позиция №2 “Основен ремонт на покрив кметство с.Дряново“ за обособена позиция № ………………*** в съответствие с одобрена обобщена количествено-стойностна сметка, изискванията на Закона за устройство на територията /ЗУТ/ и свързаните с него подзаконови нормативни актове, Техническата спецификация, Техническото предложение за изпълнение на поръчката и Ценовото предложение.

**ІІ. СРОК и МЯСТО ЗА ИЗПЪЛНЕНИЕ НА ДЕЙНОСТИТЕ ПО ДОГОВОРА**

**Чл. 2. (1)**Договорът влиза в сила от датата на подписването му и е до датата на изпълнение на всички поети от Страните задължения по Договора.

**(2)** Срокът за изпълнение на строителството съгласно Техническото предложение на **ИЗПЪЛНИТЕЛЯ** е…….. /……/ календарни дни.

**(3)** Срокът за изпълнение на дейностите по обособената позиция започва да тече от датата на получаване на възлагателно писмо за започване на изпълнението на договора по съответната обособена позиция и приключва с приемане на извършените видове работи и подписване на Протокол, обр.19.

**(4)** Срокът за изпълнение на строителството спира да тече по времето, през което строителството е спряно по реда на ЗУТ и подзаконовите нормативни актове по прилагането му, в резултат на предвидените в тях хипотези, за които изпълнителят на носи отговорност.

 **(5)** Срокът за изпълнение на дейностите се удължава съответно с периода на спирането. След отпадане на причината за спиране на срока, въз основа на частта от срока за изпълнение, която не е изтекла към момента на спирането, се определя кога изтича срокът.

 **(7)** Мястото на изпълнение на договора е гр. ……………../с……………….. в община Симеоновград.

**III.** **ЦЕНА И НАЧИН НА ПЛАЩАНЕ**

**Чл. 3. (1)**Общата стойност за изпълнение на всички дейности по предмета на обособената позиция е … (…) лева **без ДДС**, респективно … (…) лева **с ДДС**, определена съгласно Ценовото предложение на **ИЗПЪЛНИТЕЛЯ**, разпределена, както следва:

|  |  |  |
| --- | --- | --- |
| **№** | **ОБЕКТ: „…………………………………….“** | **Цена в лева без включен ДДС** |
| I. | Стойност на обекта, съгласно обобщена количествено-стойностна сметка | ................... |
| II. | Непредвидени разходи за СМР– до 10 % от разходите за СМР, включени в предмета на обособената позиция | ................... |
| **Обща стойност за изпълнение на поръчката в лева без включен ДДС:** | ................... |

**(2)**Цената по предходната алинея е за цялостното изграждане на обекта, включително цената на вложените материали, извършени работи и разходите за труд, механизация, енергия, складиране и други подобни, непредвидени разходи, както и печалба за строителя.

**(3)** Общата стойност за изпълнение на СМР по ал. 1 е формирана съгласно количествено-стойностна сметка към ценовото предложение на **ИЗПЪЛНИТЕЛЯ**. Единичните цени за изпълнение на строително-монтажните работи, посочени в количествено-стойностна сметка не подлежат на промяна за срока на договора.

**(4)** Н**епредвидени разходи** са разходи, възникнали в резултат на работи и/или обстоятелства, **които не е могло да бъдат предвидени**. Същите водят до увеличаване на количествата, заложени предварително в количествените сметки, и/или до нови строително-монтажни работи, за които са спазени условията за допустимост на разходите, предназначени за постигане на целите на проекта.

**(5)ВЪЗЛОЖИТЕЛЯТ** ще заплати на **ИЗПЪЛНИТЕЛЯ** количества, различни от заложените и/или нови непредвидени разходи за СМР до размера, посочен в ценовата му оферта, само при доказана и одобрена необходимост от извършването им и представяне на доказателствени документи за извършването им и след направено изменение на сключения договор за обществена поръчка с избрания изпълнител при условията и по реда на чл. 116 от ЗОП.

**(6)** За новите строително-монтажни работи, за които няма посочени единични цени в количествено-стойностната сметка, **ИЗПЪЛНИТЕЛЯТ** представя нови единични цени по видове строително-монтажни работи, с анализ за всяка от тях, които подлежат на утвърждаване от **ВЪЗЛОЖИТЕЛЯ,** формирани на база следните елементи на ценообразуване:

* Средна часова ставка ……. лв./човекочас
* Допълнителни разходи върху труд ……. %
* Допълнителни разходи върху механизация ……. %
* Доставно-складови разходи ……. %
* Печалба ……. %

**(7)** Извършването на вътрешни компенсирани промени във видовете и количествата на строителните и монтажните работи от количествено-стойностната сметка, предложени от **ИЗПЪЛНИТЕЛЯ,** се съгласува с **ВЪЗЛОЖИТЕЛЯ** преди да започне изпълнението им. Единичните цени се вземат от количествено-стойностната сметка, част от Ценовото предложение на **ИЗПЪЛНИТЕЛЯ,** приложено към настоящия договор, а количествата им се доказват с количествена сметка.

**Чл. 4**.**ВЪЗЛОЖИТЕЛЯТ** заплаща на **ИЗПЪЛНИТЕЛЯ** договорената цена по чл.3, ал. 1 по следния начин:

**(1) АВАНСОВО ПЛАЩАНЕ** в размер до 50 % /петдесет процента/ от общата стойност на договора по чл. 3, ал.1. Aвансовото плащане в посочения размер се извършва в срок до 3 /три/ календарни дни от представяне от **ИЗПЪЛНИТЕЛЯ** на гаранция в полза на **ВЪЗЛОЖИТЕЛЯ** за авансово предоставени средства в размер до 50 % /петдесет процента/ от общата стойност на договора без ДДС(в размер на авансово предоставените средства). След получаване на аванс **ИЗПЪЛНИТЕЛЯТ** е длъжен да издаде оригинална фактура. Гаранция в полза на **ВЪЗЛОЖИТЕЛЯ** за авансово предоставени средства не се представя, ако в 3 /три/-дневен срок от подписване на договора **ИЗПЪЛНИТЕЛЯТ** писмено заяви пред **ВЪЗЛОЖИТЕЛЯ**, че не желае да бъде извършвано авансово плащане. В този случай сумата, предназначена за авансовото плащане се трансформира към окончателното плащане и за него се прилагат правилата за извършване на окончателно плащане.

**(2)ОКОНЧАТЕЛНО ПЛАЩАНЕ** в размер равен на разликата между общата стойност на всички действително извършени и подлежащи на заплащане строително-монтажни работи, съгласно КСС, установени със съответните документи, и извършеното авансово плащане. Окончателното плащане се извършва в срок до 30 /тридесет/ календарни дни от съставяне протокол образец № 19 и предоставяне от **ИЗПЪЛНИТЕЛЯ** на фактура в оригинал.

**(3)**Сборът от стойностите на всички извършени плащания по договора не може да надхвърля общата стойност на договора.

**(4)**Срокът на всички плащания разписани в договора може да бъде удължен при възникнали обстоятелства съгласно чл. 303а, ал. 2 от Търговския закон.

**Чл. 5**. **(1)** Плащанията се извършват в български лева по банков път, по сметка на **ИЗПЪЛНИТЕЛЯ**, както следва:

Обслужваща банка:……………..

IBAN .............................................

BIC код: ........................................

**(2)**В случай на промяна в сметката на **ИЗПЪЛНИТЕЛЯ**, същият уведомява **ВЪЗЛОЖИТЕЛЯ** писмено в 7 /седем/ -дневен срок от настъпване на промяната. Ако **ВЪЗЛОЖИТЕЛЯТ** не е бил уведомен за промяната в посочения срок, плащането се счита за валидно извършено.

**(3)**В случай, че за изпълнение на поръчката има сключен договор за подизпълнение възложителят заплаща възнаграждение директно на подизпълнителя при условията на чл. 19 от настоящия договор.

**(4)**Общата стойност на договора не може да се променя за целия срок на договора и неможе да надвишава ценовото предложение на **ИЗПЪЛНИТЕЛЯ**.

**(5)** Всички фактури за извършване на плащания се изготвят на български език, в съответствие със Закона за счетоводството и подзаконовите нормативни актове.

**IV. ПРАВА И ЗАДЪЛЖЕНИЯ НА СТРАНИТЕ**

**Чл. 6 (1)ВЪЗЛОЖИТЕЛЯТ** е длъжен:

1. да заплати уговореното възнаграждение по начина и съгласно условията на настоящия договор;

2. да предостави на **ИЗПЪЛНИТЕЛЯ** цялата необходимата изходна информация за точното и качествено изпълнение на възложените с настоящия договор работи.

3. да оказва всякакво нужно съдействие на **ИЗПЪЛНИТЕЛЯ** за изпълнение на работите, възложени с настоящия договор;

4. да предостави на **ИЗПЪЛНИТЕЛЯ** достъп до обекта на строителство;

8. да уведоми **ИЗПЪЛНИТЕЛЯ** писмено в 5 /пет/-дневен срок от установяване на появили се в гаранционния срок дефекти, в случай на установени такива;

9. да приеме изпълнението в случай, че то съответства на уговорените условия;

**(2)ВЪЗЛОЖИТЕЛЯТ** има право:

1. да изисква информация за хода на изпълнението на предмета на договора;

2. да осъществява контрол по изпълнението на този договор, стига да не възпрепятства работата на **ИЗПЪЛНИТЕЛЯ** и да не нарушава оперативната му самостоятелност;

3. да прави възражения по изпълнението на работата в случай на неточно или некачествено изпълнение;

4. да откаже да приеме част от работата или цялата в случай, че **ИЗПЪЛНИТЕЛЯТ** се е отклонил от поръчката или работата му е с недостатъци;

5. да дава указания, които са задължителни за **ИЗПЪЛНИТЕЛЯ**, освен ако са в нарушение на строителните правила и нормативи, на нормативни актове или водят до съществено отклонение от поръчката;

6. **ВЪЗЛОЖИТЕЛЯТ** не носи отговорност за действия и/или бездействия на **ИЗПЪЛНИТЕЛЯ** или неговите подизпълнители в рамките на обекта, в резултат на които възникват:

- смърт или злополука, на което и да било физическо лице;

- загуба или нанесена вреда на каквото и да било имущество в или извън обектите, вследствие изпълнение предмета на договора през времетраене на строителството;

- нарушение на нормативни изисквания от **ИЗПЪЛНИТЕЛЯ** и неговите служители или лица, подчинени на неговите служители, или в резултат на нарушение на правата на трети лица.

7. **ВЪЗЛОЖИТЕЛЯТ** има право да усвоява суми от Гаранцията за изпълнение при условията на Договора.

**Чл. 7(1) ИЗПЪЛНИТЕЛЯТ** е длъжен:

1.във всички етапи на изпълнението на договора, да спазва императивните разпоредби на ЗУТ, регламентиращи задълженията на строителя, като носи изцяло риска и отговорността за всички опасности по изпълнение на работите или доставените материали и оборудване, вложени в строителството, по време на целия срок на договора;

2. да изпълни договорените строително-монтажни работи качествено и в договорения срок при спазване на Техническата спецификация и действащата нормативна уредба, в това число изискванията по охрана на труда, санитарните и противопожарни норми;

3. да осигурява достъп до строежа на съответните контролни органи и на представителите на **ВЪЗЛОЖИТЕЛЯ** и представители на строителния надзор;

4. своевременно да уведомява **ВЪЗЛОЖИТЕЛЯ** за всички обстоятелства, които създават реални предпоставки за забавяне или спиране изпълнението на строително-монтажните работи и/или други дейности по реализация на обекта;

5. да поддържа валидна регистрация в ЦПРС към Строителната камара за изпълнение на строежи от категорията строеж, в която попадат обекта на поръчката за целия срок на договора;

6. да поддържа валидна застраховка за покриване на пълната му професионална отговорност като строител, съгласно изискването на чл. 171 от Закона за устройството на територията и Наредбата за условията и реда за задължително застраховане в проектирането и строителството /ДВ бр.17 от 2004 год./ за целия срок на Договора;

7. да не променя състава на техническите лица, които отговарят за изпълнението, съгласно *Списък на технически лица и/или организации, които ще отговарят за изпълнението,* съгласно офертата на **ИЗПЪЛНИТЕЛЯ** и неразделна част от този договор, без предварително писмено съгласие от страна на **ВЪЗЛОЖИТЕЛЯ;**

8. да представя на **ВЪЗЛОЖИТЕЛЯ** сертификати за съответствие и декларации за произхода на материалите, влагани в строителството;

9. да изготви План за безопасност и здраве преди започване на работа на обекта и да го представи в община Симеоновград;

10. да изпълни договорените проектни и строително-монтажни работи качествено и в договорения срок при спазване на Техническата спецификация и действащата нормативна уредба, в това число изискванията по охрана на труда, санитарните и противопожарни норми, опазване на околната среда и безопасността на строителните работи, Техническото предложение за изпълнение на поръчката, Ценовото предложение, в т.ч Количествено–стойностна сметка, съдържаща обема и единичните цени за всеки вид работа или дейност – представляващи неразделна част от този договор;

11. **ИЗПЪЛНИТЕЛЯТ** изпълнява задълженията си самостоятелно или с подизпълнител. При ползване на подизпълнител, **ИЗПЪЛНИТЕЛЯТ** е длъжен да спазва разпоредбите на чл. 66 от Закона за обществени поръчки. **ИЗПЪЛНИТЕЛЯТ** се задължава да сключи договор за подизпълнение, ако е обявил в офертата си ползването на подизпълнители.

**(2)ИЗПЪЛНИТЕЛЯТ** има право:

1.да иска от **ВЪЗЛОЖИТЕЛЯ** необходимото съдействие за изпълнение на работата и допълнителна информация при необходимост и съдействие в случаите, когато възникнали проблеми могат да се решат само с негово участие;

2. да иска от **ВЪЗЛОЖИТЕЛЯ** приемане на работата, в случай че е изпълнена точно и съобразно уговореното;

3. да получи договореното възнаграждение при точно изпълнение на настоящия договор;

4. да иска замяна на техническо лице - експерт. Замяната на експерт се извършва в случай, че експерт включен в изпълнението й по обективни причини не може да осъществява работата си по обекта. Замяната се извършва след предварителни писмено съгласуване с **ВЪЗЛОЖИТЕЛЯ**, като **ИЗПЪЛНИТЕЛЯТ** следва да предложи експерт със същата или по-висока квалификация и опит в сравнение с експерта, който се замества. Допълнителни разходи, възникнали в резултат от смяната на експерта, са за сметка на **ИЗПЪЛНИТЕЛЯ;**

5. да изисква спазване на конфиденциалност от страна на **ВЪЗЛОЖИТЕЛЯ** по отношение на свързани с негова търговска тайна предложения и дейности, които прилага за качественото изпълнение на настоящия договор.

**V. НОСЕНЕ НА РИСК**

**Чл. 8. (1)** Рискът от случайно погиване или повреждане на извършените СМР, материали, техника и др. се носи от **ИЗПЪЛНИТЕЛЯ** до предаването на обекта на **ВЪЗЛОЖИТЕЛЯ.**

**(2)ВЪЗЛОЖИТЕЛЯТ** носи риска от погиване или повреждане на вече приетите СМР, освен ако погиването или повреждането е по вина на **ИЗПЪЛНИТЕЛЯ** или последният е могъл да го предотврати при полагане на дължимата грижа.

**VI. ПРИЕМАНЕ НА ИЗПЪЛНЕНИЕТО. ГАРАНЦИОННИ СРОКОВЕ.**

**Чл. 9. (1)** Всички обстоятелства, свързани с изпълнението на този договор, като предаване и приемане на изпълнените строително-монтажните работи, се документират и оформят от представителите на страните по договора, съгласно Наредба № 3 от 31.07.2003 год. за съставяне на актове и протоколи по време на строителството и приложимата нормативна уредба, както и документи доказващи количественото и качествено изпълнение на дадения вид дейност.

**(2)** Актовете и протоколите се съставят във форма и вид, предписан от нормативните документи и имат доказателствена сила при установяване на обстоятелствата, свързани със започването, спирането, изпълнението и приемането на работите по предмета на настоящия договор.

**(3)** Актовете и протоколите се изготвят след задължителни проверки, огледи и измервания на място.

**(4)** При констатиране на несъществени недостатъци, които не възпрепятстват нормалния ход на изпълнение на договора, **ВЪЗЛОЖИТЕЛЯТ** не може да откаже да приеме изпълненото. За тези недостатъци се съставят протоколи, в които се договарят сроковете, в които следва да бъдат отстранени от **ИЗПЪЛНИТЕЛЯ** за негова сметка.

**(5) ИЗПЪЛНИТЕЛЯТ** гарантира качеството на извършените строителни и монтажни работи и поема задължението да отстранява появилите се дефекти и недостатъци по време на гаранционния срок.

**(6) ИЗПЪЛНИТЕЛЯТ** се задължава да поправи всяка некачествено изпълнена работа, за която има надлежно съставен протокол за констатация, съгласно действащото законодателство, или констатирано договорно нарушение.

**(7)** Проявените дефекти и недостатъци се констатират с протокол, подписан от представители на страните по договора и Строителния надзор, в който се посочват и сроковете за отстраняването им.

**(8)** Страните уговарят гаранционни срокове за видовете строително-монтажни работи в размер съобразно минималните изисквания съгласно чл. 20, ал. 4 от Наредба № 2 от 31 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи.

**(9)** Гаранционните срокове започват да текат от датата на въвеждане на обекта в експлоатация. Отговорността на **ИЗПЪЛНИТЕЛЯ** при изпълнение на настоящия договор за обществена поръчка приключва с изтичането на последния гаранционен срок, съгласно ал. 8.

**(10) ИЗПЪЛНИТЕЛЯТ** се задължава да отстранява за своя сметка скритите недостатъци и появилите се дефекти в поетия гаранционен срок.

**(11)** При установяване на появили се в гаранционния срок дефекти, **ВЪЗЛОЖИТЕЛЯТ** уведомява писмено **ИЗПЪЛНИТЕЛЯ**.

**(12)ИЗПЪЛНИТЕЛЯТ** се задължава да отстрани за своя сметка появилите се в гаранционния срок дефекти в срок от 10 /десет/ календарни дни от получаване на писменото уведомление за тях от **ВЪЗЛОЖИТЕЛЯ** (или при доказана обективна невъзможност в посочения срок – в предварително уговорен между страните разумен срок).

**(13)** В случай на неизпълнение на задължението на изпълнителя по ал. 12 **ВЪЗЛОЖИТЕЛЯТ** има право да възложи отстраняването им на друго физическо или юридическо лице, като направените разходи, доказани със съответните документи, са за сметка на **ИЗПЪЛНИТЕЛЯ**.

**(14)** В случаите на ал. 13, **ИЗПЪЛНИТЕЛЯТ** дължи на **ВЪЗЛОЖИТЕЛЯ** направените разходи за отстраняване на дефектите в двоен размер.

**(15)** Всички предписания и заповеди, свързани с изпълнението на СМР, издадени от оправомощените за това лица и специализираните контролни органи съгласно Закона за устройство на територията, се вписват в заповедната книга на Строежа, която се съхранява на строежа от **ИЗПЪЛНИТЕЛЯ**. Лицата, издали предписанията, респ. заповедите, задължително ги подписват и датират.

**(16)** Предписанията и заповедите, вписани в заповедната книга, са задължителни за **ИЗПЪЛНИТЕЛЯ**.

**(17)** Ако **ИЗПЪЛНИТЕЛЯТ** не иска да изпълни предписание или заповед на **ВЪЗЛОЖИТЕЛЯ**, той има право в 3 /три/ -дневен срок от тяхното издаване да впише мотивиран отказ в заповедната книга.

**(18)** В случай, че в 7 /седем/-дневен срок от вписване на мотивирания отказ **ВЪЗЛОЖИТЕЛЯТ** писмено не отмени предписанието или заповедта си, то **ИЗПЪЛНИТЕЛЯТ** в 3 /три/-дневен срок може да направи възражение пред органите на ДНСК, като до произнасянето им строителството се спира. След проверка органите на ДНСК издават задължителни указания, свързани с изпълнението на СМР по договора.

**VII. ГАРАНЦИЯ ЗА ИЗПЪЛНЕНИЕ НА ДОГОВОРА.ГАРАНЦИЯ ЗА АВАНСОВО ПРЕДОСТАВЕНИ СРЕДСТВА**

**Гаранция за изпълнение**

**Чл. 10. (1)** При подписване на договора **ИЗПЪЛНИТЕЛЯТ** представя гаранция за обезпечаване на изпълнението на задълженията си по него, в една от следните форми:

1. Парична сума в лева в размер на 5 % от стойността на договора без ДДС, депозирана по банкова сметка на **ВЪЗЛОЖИТЕЛЯ**, както следва:

Обслужваща банка: ……………..

IBAN: .............................................

BIC код: ........................................

2. Банкова гаранция за сума в лева в размер на 5 % от стойността на договора без ДДС със срок на валидност не по-малко от 30 /тридесет/дни след приключване на всички дейности, включени в предмета на договора. Банковата гаранция трябва да бъде безусловна, неотменима и в полза на **ВЪЗЛОЖИТЕЛЯ** за конкретния договор, както и да може да се усвои изцяло или на части в зависимост от претендираното обезщетение. Гаранцията трябва да съдържа задължение на банката гарант, да извърши безусловно плащане в полза на **ВЪЗЛОЖИТЕЛЯ**, при първо писмено искане от **ВЪЗЛОЖИТЕЛЯ**, в случай че **ИЗПЪЛНИТЕЛЯТ** не е изпълнил някое от задълженията си по договора.

3. Застраховка, която обезпечава изпълнението чрез покритие на отговорността на **ИЗПЪЛНИТЕЛЯ.ВЪЗЛОЖИТЕЛЯТ** следва да бъде посочен като трето ползващо се лице по тази застраховка. Застраховката не може да бъде използвана за обезпечение на отговорността на **ИЗПЪЛНИТЕЛЯ** по друг договор, а следва да е сключена за настоящия договор. Застраховката следва да е със срок на валидност не по-малко от 30 /тридесет/дни след приключване на всички дейности, включени в предмета на договора. Застрахователната сума по сключената застраховка трябва да е в размер, равен на 5 % от стойността на договора. Застрахователната премия трябва да е платима еднократно.

**(2)** Разходите за депозита, банковата гаранция или застраховка са за сметка на **ИЗПЪЛНИТЕЛЯ.**

**(3)** Гаранцията за изпълнение покрива всяко неточно изпълнение на договора, в резултат на недобросъвестно поведение от страна на **ИЗПЪЛНИТЕЛЯ**, както и поправяне на некачествено изпълнени работи, които не са отстранени своевременно от **ИЗПЪЛНИТЕЛЯ.**

**(4)ВЪЗЛОЖИТЕЛЯТ** може да задържи гаранцията по ал. 1, ако в хода на изпълнението възникне спор между страните, който е внесен за решаване от компетентен съд.

**(5) ВЪЗЛОЖИТЕЛЯТ** има право да задържи/усвои гаранцията до размера на уговорените с настоящия договор неустойки, когато **ИЗПЪЛНИТЕЛЯТ** не изпълни и/или изпълни частично задълженията си по този договор или забави тяхното изпълнение. При прекратяване дейността на **ИЗПЪЛНИТЕЛЯ** или при обявяването му в несъстоятелност, **ВЪЗЛОЖИТЕЛЯТ** има право да задържи/усвои целия размер на гаранцията за изпълнение.

**(6)** Във всеки случай на задържане на гаранцията за изпълнение, **ВЪЗЛОЖИТЕЛЯТ** уведомява **ИЗПЪЛНИТЕЛЯ** за задържането и неговото основание. Задържането на Гаранцията за изпълнение изцяло или частично не изчерпва правата на **ВЪЗЛОЖИТЕЛЯ** да търси обезщетение в по-голям размер.

**(7)** Когато **ВЪЗЛОЖИТЕЛЯТ** се е удовлетворил от гаранцията за изпълнение и Договорът продължава да е в сила, **ИЗПЪЛНИТЕЛЯТ** се задължава в срок до 10 /десет/дни да допълни гаранцията за изпълнение, като внесе усвоената от **ВЪЗЛОЖИТЕЛЯ** сума по сметката на **ВЪЗЛОЖИТЕЛЯ** или предостави документ за изменение на първоначалната банкова гаранция/ застраховка или нова банкова гаранция/застраховка, така че във всеки следващ момент от действието на Договора размерът на гаранцията за изпълнение да е в съответствие с ал. 1 от този член.

**(8)** В случай на удължаване срока за изпълнение на договора, **ИЗПЪЛНИТЕЛЯТ** се задължава при необходимост съответно да удължи срока на валидност на гаранцията.

**(9)** В случай, че гаранцията за изпълнение е под формата на парична сума или банкова гаранция, тя се освобождава до 30 /тридесет/дни след приключване на всички дейности, включени в предмета на договора.

**(10)** Освобождаването на Гаранцията за изпълнение се извършва по един от следните начини:

1. когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**, посочена в чл. 5, ал. 1 от Договора;

2. когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯ** или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на **ИЗПЪЛНИТЕЛЯ** или упълномощено от него лице.

**Гаранция за авансово предоставени средства[[1]](#footnote-1)***(ако е приложимо)*

**Чл. 11. (1)** След подписването на този Договор и преди извършване на авансово плащане, **ИЗПЪЛНИТЕЛЯТ** представя на **ВЪЗЛОЖИТЕЛЯ** и гаранция, която обезпечава авансово предоставените средства в размер до 50 % от стойността на договора без ДДС, както е предвидено в чл. 4, ал. 1 от Договора(„Гаранция за авансово предоставени средства“).

1. Гаранцията за авансово предоставени средства се представя по избор на **ИЗПЪЛНИТЕЛЯ** в една от формите, посочени в чл. 111, ал. 5 от ЗОП, при съответно спазване на приложимите условия, посочени в чл. 10 от настоящия Договор.
2. Гаранцията за авансово предоставени средства се освобождава до 3 /три/ дни след връщане или усвояване на аванса.

**Общи условия относно Гаранцията за изпълнение и Гаранцията за авансово предоставени средства**

**Чл. 12.ВЪЗЛОЖИТЕЛЯТ** не дължи лихва върху сумата по Гаранцията за изпълнение и Гаранцията за авансово предоставени средства за срока, за който средствата са престояли законно при него.

**VIII. НЕИЗПЪЛНЕНИЕ. ОТГОВОРНОСТ**

**Чл.13. (1)** При неспазване на срока за изпълнение на договора по вина на **ИЗПЪЛНИТЕЛЯ**, същият дължи на **ВЪЗЛОЖИТЕЛЯ** неустойка в размер на 0,01 % от стойността на неизпълнените видове работи по обекта, за всеки ден закъснение, но не повече от 10 % /десет процента/ от тази стойност.

**(2)**При виновно некачествено извършване на СМР, освен задължението за отстраняване на дефектите и другите възможности, предвидени в чл. 265 ЗЗД, **ИЗПЪЛНИТЕЛЯТ** дължи и неустойка в размер на 5 % /пет процента/ от стойността на некачествено извършените СМР.

**(3)** Предвидените в договора неустойки не лишават изправната страна от правото да търси обезщетение за вреди – претърпени загуби и пропуснати ползи, доколкото те са пряка и непосредствена последица от лошото изпълнение и са могли да бъдат предвидени при пораждане на задължението. Но ако неизправната страна е била недобросъвестна[[2]](#footnote-2), тя отговаря за всички преки и непосредствени вреди.

**X. ИЗМЕНЕНИЕ И ПРЕКРАТЯВАНЕ НА ДОГОВОРА**

**Чл. 14.** Страните не могат да променят или допълват договора, освен в случаите, предвидените в чл. 116 от Закона за обществените поръчки.

**Чл. 15.** Всякакви промени в Договора, включително на приложенията към него, се правят в писмена форма.

**Чл. 16. (1)** Действието на този договор се прекратява:

1. с изпълнение на всички задължения по договора;

2.по взаимно съгласие между страните;

3. при настъпване на обективна невъзможност за изпълнение на възложената работа;

4. с писмено уведомление до **ИЗПЪЛНИТЕЛЯ**, ако в резултат на обстоятелства, възникнали след сключването на Договора, **ВЪЗЛОЖИТЕЛЯТ** не е в състояние да изпълни своите задължения;

5. когато след започване изпълнението на дейностите по настоящия договор са настъпили съществени промени във финансирането на обществената поръчка, предмет на договора, извън правомощията на **ВЪЗЛОЖИТЕЛЯ** с писмено уведомление, в 7 /седем/ -дневен срок след настъпване на обстоятелствата;

6. по реда на чл. 118, ал.1 от ЗОП.

**(2)ВЪЗЛОЖИТЕЛЯТ** има право да развали договора, без да дължи каквато и да е неустойка и без да отправя покана за доброволно изпълнение по смисъла на чл. 87 от ЗЗД когато:

1. **ИЗПЪЛНИТЕЛЯТ** не започне работите, които са му възложени, в срок от 15 /петнадесет/ работни дни, считано от датата на подписване на Протокол за откриване на строителна площадка и определяне на строителна линия и ниво на строежа (Приложение № 2 към чл. 7, ал. 3, т. 2 от Наредба № 3 от 31 юли 2003 г. за съставяне на актове и протоколи по време на строителството) за съответния етап, при условие, че липсва двустранно констатиране на обективни обстоятелства, които обуславят незапочването на работите;

2. **ИЗПЪЛНИТЕЛЯТ** бъде обявен в неплатежоспособност или когато бъде открита процедура за обявяване в несъстоятелност или ликвидация по отношение на него.

**(3)** Към момента на разваляне на договора **ИЗПЪЛНИТЕЛЯТ** се задължава да преустанови по-нататъшната работа, с изключение на тази, която е свързана с обезопасяването на строителната площадка, и да предаде по надлежния ред всички строително-монтажни работи, изпълнени от него към датата на разваляне, както и съпътстващата строителна документация.

**(4)**При предсрочно прекратяване на договора **ВЪЗЛОЖИТЕЛЯТ** и **ИЗПЪЛНИТЕЛЯТ** съставят констативен протокол за извършените и неизплатени видове работи.

**(5)ИЗПЪЛНИТЕЛЯТ** може да развали договора по общия ред когато **ВЪЗЛОЖИТЕЛЯТ**:

1. Системно не изпълнява задълженията си по договора;

2.Възпрепятства или отказва, без основателна причина, необходимо действие/съдействие при съгласуване или одобряване на проектите, подписване на актовете или протоколите по отчитането и приемането на строителството.

**(6)** В случаите на прекратяване или разваляне на договора съгласно предходните алинеи (с изключение на хипотезата на ал. 2, т. 1) **ВЪЗЛОЖИТЕЛЯТ** дължи на **ИЗПЪЛНИТЕЛЯ** възнаграждение за всички действително извършени и подлежащи на заплащане дейности, приети от **ВЪЗЛОЖИТЕЛЯ** без забележки.

**XI. ДОГОВОР ЗА ПОДИЗПЪЛНИТЕЛ**

**Чл. 17. ИЗПЪЛНИТЕЛЯТ** се задължава, в случай, че е посочил, че ще ползва подизпълнител при изпълнение на поръчката, в срок до 3 /три/ дни от сключването на договор за подизпълнение или на допълнително споразумение към него, или на договор, с който се заменя посочен в офертата подизпълнител, да изпрати на **ВЪЗЛОЖИТЕЛЯ** копие на договора или допълнителното споразумение заедно с доказателства, че подизпълнителят отговаря на съответните критерии за подбор съобразно вида и дела от поръчката, който ще изпълнява, и че за тях не са налице основания за отстраняване в процедурата за възлагане на обществената поръчка, предмет на договора, съобразно изискванията на чл. 66, ал. 14 от ЗОП.

**Чл. 18.** След сключване на договора и най-късно преди започване на изпълнението му, **ИЗПЪЛНИТЕЛЯТ** уведомява **ВЪЗЛОЖИТЕЛЯ** за името, данните за контакт и представителите на подизпълнителите, посочени в офертата. **ИЗПЪЛНИТЕЛЯТ** уведомява **ВЪЗЛОЖИТЕЛЯ** за всякакви промени в предоставената информация в хода на изпълнението на поръчката.

**Чл. 19. (1)** В случай, че за изпълнение на поръчката има сключен договор за подизпълнение **ВЪЗЛОЖИТЕЛЯТ** заплаща възнаграждение директно на подизпълнителя, в случай, че:

1. Частта от поръчката, която се изпълнява от подизпълнителя, може да бъде предадена като отделен обект на **ИЗПЪЛНИТЕЛЯ** или на **ВЪЗЛОЖИТЕЛЯ.**

2. Подизпълнителят е отправил искане до **ВЪЗЛОЖИТЕЛЯ** чрез **ИЗПЪЛНИТЕЛЯ**, който е длъжен да го предостави на **ВЪЗЛОЖИТЕЛЯ** в 15 /петнадесет/ -дневен срок от получаването му.

**(2)** Към искането **ИЗПЪЛНИТЕЛЯТ** е длъжен да предостави становище, от което да е видно дали оспорва плащанията или част от тях като недължими.

**(3)ВЪЗЛОЖИТЕЛЯТ** има право да откаже плащане на подизпълнител, когато искането за плащане е оспорено, до момента на отстраняване на причината за отказа.

**(4)** В случай на приемане на изпълнението на частта от строителството, при съответно спазване на разпоредбите на **чл. 9**, **ВЪЗЛОЖИТЕЛЯТ** заплаща възнаграждение за тази част на подизпълнителя в срок до 30/тридесет/ дни от подписването на приемно-предавателен протокол за приемане на изпълнението на съответната част от строителството и след получено плащане в община Симеоновград от финансиращия орган.

**Чл. 20.** Подизпълнителите нямат право да превъзлагат една или повече от дейностите, които са включени в предмета на договора за подизпълнение.

**XII. НЕПРЕДВИДЕНИ ОБСТОЯТЕЛСТВА**

**Чл. 21. (1)** Страните не отговарят за неизпълнение на задължение по този Договор, когато невъзможността за изпълнение се дължи на непредвидени обстоятелства.

**(2)** За целите на този Договор, „непредвидени обстоятелства“ има значението на това понятие по смисъла на т. 27 от ПЗР на ЗОП.

**(3)** Страната, засегната от непредвидени обстоятелства, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна в срок до 2 (два) дни от настъпването им. Към уведомлението се прилагат всички релевантни и/или нормативно установени доказателства за настъпването и естеството им, причинната връзка между това обстоятелство и невъзможността за изпълнение, и очакваното времетраене на неизпълнението.

**(4)** Докато траят непредвидените обстоятелства, изпълнението на задължението се спира. Засегнатата Страна е длъжна, след съгласуване с насрещната Страна, да продължи да изпълнява тази част от задълженията си, които не са възпрепятствани от непредвидените обстоятелства.

**Чл. 22.**Не може да се позовава на непредвидени обстоятелства Страна:

1. която е била в забава или друго неизпълнение преди настъпването им;

2. която не е информирала другата Страна за настъпването им; или

3. чиято небрежност или умишлени действия или бездействия са довели до невъзможност за изпълнение на Договора.

**XIII. ДРУГИ УСЛОВИЯ**

**Чл. 23. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от **ИЗПЪЛНИТЕЛЯ.**

**(2)** С изключение на случаите, посочени в ал. 3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване.

В случаите по точки 2 или 3 Страната, която следва да предостави информацията, уведомява незабавно другата Страна по Договора.

**(4)** Задълженията по тази клауза се отнасят до съответната Страна, всички нейни поделения, контролирани от нея, фирми и организации, всички нейни служители и наети от нея физически или юридически лица, като съответната Страна отговаря за изпълнението на тези задължения от страна на такива лица.

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

**Чл. 24.** Страните се съгласяват при възникване на спорове във връзка с изпълнението на поетите задължения или неуредени в договора въпроси, да решават същите чрез преговори, в дух на взаимно разбирателство. При непостигане на споразумение, всяка от страните може да отнесе спора за разрешаване пред компетентния съд, с оглед естеството му и съгласно действащото законодателство, регламентиращо тези отношения.

**Чл. 25. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са, както следва:

**1. За ВЪЗЛОЖИТЕЛЯ:**

Адрес за кореспонденция: ………………………………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**2. За ИЗПЪЛНИТЕЛЯ:**

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 5 /пет/ дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на **ИЗПЪЛНИТЕЛЯ**, същият се задължава да уведоми **ВЪЗЛОЖИТЕЛЯ** за промяната в срок до 5 /пет/ дни от вписването ѝ в съответния регистър.

**Чл. 26.** Страните нямат право да прехвърлят изцяло или частично правата и задълженията си по Договора, с изключение на хипотезите на чл. 117 от ЗОП.

**Чл. 27.** Нищожността на някоя клауза от Договора не води до нищожност на друга клауза или на Договора като цяло.

**Чл. 28.** Всички спорове, възникнали по тълкуването и прилагането на договора ще се решават чрез преговори между страните, а когато е невъзможно да се постигне съгласие – по съдебен ред от компетентния български съд, в съответствие с българското законодателство. За всички неуредени в този договор въпроси се прилагат разпоредбите на действащото българско законодателство.

**Чл. 29.** Настоящият договор се състави в два еднообразни екземпляра – един за **ВЪЗЛОЖИТЕЛЯ** и един за **ИЗПЪЛНИТЕЛЯ.**

Приложения:

**Чл. 30.** Към този Договор се прилагат и са неразделна част от него следните приложения:

Приложение № 1 – Техническа спецификация;

Приложение № 2 – Техническо предложение на **ИЗПЪЛНИТЕЛЯ**;

Приложение № 3 – Ценово предложение на **ИЗПЪЛНИТЕЛЯ**, включително КСС;

Приложение № 4 *–* Списък на членовете на ръководния състав, които ще отговарят за изпълнението. както и документи, които доказват професионална компетентност на лицата;

Приложение № 5 – Гаранция за изпълнение.

**ВЪЗЛОЖИТЕЛ: ЗА ИЗПЪЛНИТЕЛЯ:**

**КМЕТ НА ОБЩИНАСИМЕОНОВГРАД:**

**\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_**

**(Милена Георгиева Рангелова)** **(........................................)**

 **ДИРЕКТОР „ФСД”-**

 **ГЛ. СЧЕТОВОДИТЕЛ**:..........................................

 **/Антоанета Трифонова/**

1. Текстовете на чл. 11 не се прилагат в случай, че **ИЗПЪЛНИТЕЛЯТ** писмено е заявил пред възложителя, че не желае да бъде извършено авансово плащане. [↑](#footnote-ref-1)
2. По смисъла на този договор „недобросъвестност“ означава умисъл или груба небрежност. [↑](#footnote-ref-2)